জাতীয় পার্টির একাধিক প্রার্থী মাঠে রয়েছেন। এর মধ্যে আলোচনায় রয়েছেন পার্টির কেন্দ্রিয় নির্বাহী কমিটির সদস্য জাহাঙ্গীর আলম। তিনি দীর্ঘদিন ধরে এ আসনে লাঙ্গনের পক্ষে কাজ করে যাচ্ছেন। নির্বাচনী প্রচার প্রচারনার অংশ হিসেবে তিনি দু’উপজেলায় গণসংযোগ ও মতবিনিময় করে ব্যস্ত সময় পার করছেন। নদীভাঙ্গন প্রতিরোধ, স্বাস্থ্যসেবার মানোন্নয়ন, কারিগরি শিক্ষার প্রসার, বেকারত্ব দূরিকরণ, যোগাযোগ ব্যবস্থায় আধুনিকরণসহ অবহেলিত ছাতক ও দোয়ারাবাজারের কাঙ্কিত উন্নয়নে তিনি প্রতিশ্রুতি দিচ্ছেন। এখানে জাতীয় পার্টির কেন্দ্রিয় কমিটির আরেক সদস্য ও লন্ডন টাওয়ার হ্যামলেটসের কাউন্সিলন রুহুল আমীনও মনোনয়ন প্রত্যাশা করে আসছেন। তিনি তত্ত্বাবধায়ক সরকারের আমলে এ আসনে সংসদ নির্বাচনে স্বতন্ত্র প্রার্থী ছিলেন। এরপর থেকে তিনি উন্নয়ন বঞ্ছিত মানুষের পক্ষে কাজ করে যাচ্ছেন। তিনি এবারও একাদশ জাতীয় সংসদ নির্বাচনকে ঘিরে দু’উপজেলায় সভা, গণসংযোগ ও মতবিনিমিয় করে বেড়াচ্ছেন এবং প্রার্থীতার কথা জানান দিচ্ছেন। এছাড়াও সাবেক সংসদ সদস্য এডভোকেট আবদুল মজিদ মাস্টার, জাপার কেন্দ্রিয় নির্বাহী কমিটির সদস্য আ.ন.ম ওহিদ কনা মিয়া, জাপা নেতা এডভোকেট আবুল হাসান নির্বাচনকে সামনে রেখে নিজেদের ভোট ব্যংক তৈরি করতে মাঠে মতবিনিময় ও গণসংযোগ করে যাচ্ছেন। জামায়াতে ইসলামির নিবন্ধন বাতিল হওয়ায় তাদের কোন প্রার্থীর নাম শুনা যাচ্ছে না। তবে এ আসনে স্বতন্ত্র প্রার্থী হিসেবে মাওলানা আবদুস সালাম আল মাদানি নির্বাচনে অংশ গ্রহণ করবেন বলে গুঞ্জন রয়েছে। দোয়ারাবাজার উপজেলা আ’লীগের একাংশের আহবায়ক ফরিদ আহমদ তারেক, বিএনপি নেতা ইঞ্জিনিয়ার সৈয়দ মুনসিফ আলী ও প্রবাসী কমিউনিটি নেতা, ব্রিজ একাডেমির চেয়ারম্যান আয়ুব করম আলী পরিবর্তনের শ্লোগান নিয়ে প্রার্থী হিসেবে মাঠে সভা, মতবিনিময়, গণসংযোগ ও উঠান বৈঠক করে ব্যস্ত সময় পার করছেন।